Държавен вестник, бр. 35, 2003 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  35
МИНИСТЕРСТВО
НА КУЛТУРАТА
СПОГОДБА
между правителството на Република Бълга-
рия и правителството на Италианската репуб-
лика за създаването и дейността на Българс-
ки културен институт в Рим и Италиански
културен институт в София
(Утвърдена с Решение № 95 от 2 март 2001 г. на
Министерския съвет. В сила от 13 февруари 2003 г.)
Правителството на Република България и
правителството на Италианската република,
наричани по-долу “договарящите се страни”,
предвид дълбоките исторически корени на
българо-италианските културни отношения,
традиционния интерес на народите на двете
държави за взаимно опознаване на културните,
научните и хуманитарните ценности,
съгласно Културната спогодба между пра-
вителството на Народна република България и
правителството на Италианската република,
подписана на 28 април 1970 г. в София,
се споразумяха за следното:
Член 1
Договарящите се страни заявяват своето
съгласие за разкриване на реципрочна основа
на Български културен институт в Рим и на
Италиански културен институт в София, нари-
чани по-нататък “културни институти”.
Въз основа на постигнати споразумения меж-
ду договарящите се страни те могат да откриват
секции на културните институти в други българ-
ски или италиански градове. Тези споразумения
придобиват официален характер между страни-
те посредством размяната на ноти, които имат
за юридическа основа тази спогодба.
Член 2
Културните институти съдействат за разви-
тието на връзките между Република България
и Италианската република в областта на култу-
рата, образованието, науката и предоставят
информация за дейността на своята държава в
тези области.
Член 3
Дейността на културните институти се осъ-
ществява в съответствие със законодателство-
то на приемащата страна, ако не е предвидено
друго от тази спогодба или в други международ-
ни договори, по които договарящите се държа-
ви са страни.
Член 4
Договарящите се страни осигуряват свободен
достъп до помещенията на културните институ-
ти и до организираните от тях прояви, съответно
за българската и италианската общественост.
Официалните названия на двата културни
института могат да бъдат включвани в табели,
плакати, бланки, както и да бъдат използвани
в кореспонденцията, в информационни и кому-
никационни материали.
Всяка от договарящите се страни прилага всич-
ки необходими мерки, за да гарантира нормално-
то функциониране на културните институти на
другата договаряща се страна по тази спогодба.
Член 5
Предмет на дейността на културните инсти-
тути са:
осъществяването на инициативи, отнасящи се
до събития от културно и информационно естес-
тво, като изложби, спектакли, концерти, както и
до дейности, свързани с конференции, симпозиу-
ми, национални и международни фестивали, фил-
мови изяви, видео- и телевизионни програми;
провеждането на “кръгли маси”, семинари и
дискусии по теми, свързани с културата, инфор-
мацията и други въпроси от взаимен интерес за
договарящите се страни;
осъществяването на пресконференции с учас-
тието на представители на обществеността и
изтъкнати личности от договарящите се страни;
организирането на езикови курсове;
осъществяването на обмен на опит между
експерти, работещи в областта на опазване на
културното наследство;
разпространението на книги, периодични
издания вестници и други печатни или аудио-
визуални материали, в това число и документа-
ция, свързана с образователната и преподава-
телската система в изпращащата страна, както
и документи, регламентиращи оценяването и
опазването на културните ценности;
предоставянето на информационни услуги за
интересуващите се граждани на двете догова-
рящи се държави, също така и за граждани на
трети държави;
създаването на информационна система по
въпроси, свързани с културата, науката и други
видове обмен, осъществяван между двете дого-
варящи се страни, в това число и чрез модерни
комуникационни технологии;
осъществяването на културни и информаци-
онни прояви, предназначени за детска и мла-
дежка аудитория;
публикуването и разпространението на ин-
формационен бюлетин за постоянна информи-
раност на обществеността относно дейността на
културните институти и за събития, представля-
ващи интерес за двете договарящи се страни.
Културните институти могат да осъществя-
ват и да вземат участие в други прояви и дейнос-
ти, съответстващи на целите на тази спогодба.
Културните институти могат да осъществя-
ват своята дейност извън сградите, в които се
помещават.
Член 6
Културните институти са държавни инсти-
тути. Българският културен институт в Рим се
ръководи методически и обезпечава финансо-
во от Министерството на културата на Репуб-
лика България. Италианският културен инсти-
тут в София се ръководи методически и обезпе-
чава финансово от Министерството на външ-
ните работи на Италианската република.